ྗིད་ཐུབ་བསྟན་མཛེས་པའི་རྒྱན།།ཐ་དད་ཚིག་འདྲའི་སྦྱར་བ།།།
གཏིང་ཟབ་མཚོ་ཆེན་བསྲུབ་ལས་སྐྱེས་པ་ཡི།།དཀར་གསལ་ཆ་ཤས་ཀུན་རྫོགས་རི་དྭགས་ཅན།།སྨྲ་བ་ངག་ལ་དཔལ་ཀུན་སྟེར་མྱ་ཡིན།།ལུས་ཅན་སྙིང་གི་མུན་པའང་སེལ་
མི་བྱེད།།བྱ་བ་ཐ་དད་མིན་པའི་སྦྱར་པ།།ཟ་ཧོར་རིགས་འཁྲུངས་བསླབ་གསུམ་ཡོན་གྱིས་མཛེས།།བྱང་ཆུབ་སེམས་འབྱོར་བསྡུ་བཞིའི་ཕྲིན་ལས་རྒྱས།།འབྲེལ་ཚད་དོན
ལྡན་མཁན་ཆེན་ཞི་འཚོ་དང་།།ཨ་ཏི་ཤས་ཀྱང་གངས་ཁྲོད་གདུལ་བྱ་སྐྱོང་།།བྱ་བ་འགལ་མིན་གྱི་སྦྱར་བ།།གང་ལ་བརྟེན་ན་ལེགས་པ་ཀུན་འབྱུང་ཞིང་།།ཡོན་ཏན་རྒྱ་
ཆེ་རྙེད་དཀའི་རཱཏྣ་མཆོག།མཐོན་ཀརྒྱལ་མཚོན་རྩེ་མོར་མཆོད་མཐོང་ནས།།མཚན་ལྡན་བླ་མ་མཉེས་པ་གསུམ་གྱིས་བརྟེན།།འགལ་བའི་ལས་ཅན་གྱི་སྦྱར་བ།།གཟུགས
མཛེས་དབྱངས་སྙན་སྐྱེ་དགུའི་ཡིད་དབང་འཕྲོག།འཛུམས་ལྡན་རེག་ན་བདེ་སྟེར་རྙི་དྭགས་ཅན།།ཆགས་བཅས་རྩེ་དགའི་འཁྲི་ཤིང་འབྲལ་འགྱུར་ཏེ།།རྡོ་རྗེ་དབྱངས་ཅན

གཏན་གྲོགས་གཅིག་པུར་ཁུག།ངེས་པ་ཅན་གྱི་སྦྱར་བ།།སྲིད་ཞིའི་ཕན་བདེ་ཀུན་སྦྱིན་བྱེད་པོ་མཆོག།བདུད་བཞིའི་གཡུལ་ལས་རྒྱལ་བས་འཆི་མེད་དབང་།།
ཁ་སྦྱོར་ཡན་ལག་བདུན་ལྡན་དབང་ཕྱུག་ཆེ།།དེ་སུན་སྙེམ་མའི་བདག་པོ་ཁྱོད་ལ་མངའ།།ངེས་པ་འགོག་པའི་སྦྱར་བ།།བློ་ལྡན་མཁས་པ་ཁྱོད་ཀྱི་ལེགས་བཤད་ལ།།འཁྱོགས
པོར་གྱུར་པ་ལྡེམ་དགོངས་བཤད་པ་ཙམ།།འོན་ཀྱང་དབྱངས་ཅན་མགྲིན་པར་ཆགས་པའི་རྒྱུས།།ཚིག་རྒྱན་ཉམས་ཀྱི་འགྱུར་བ་དག་ཀྱང་མཐོང་།།འགལ་མིན་གྱི་སྦྱར་བ།
བསླབ་གསུམ་སྤྱང་ཡོན་ཕུལ་བྱུང་མཁན་ཆེན་རྗེ།།ཤེས་བྱའི་ཆོས་ཀུན་མཁྱེན་པའི་ལོ་ཙཱ་ཆི།།ལེགས་བཤད་སྨྲ་བའི་གཏེར་གྱུར་དྲུག་གི་དབང་།།དྷརྨཱ་ཤྲཱི་བསིལ་ལྗོངས
རིགས་སྨྲའི་གཙོ།།འགལ་བ་ཅན་གྱི་སྦྱར་བ།མི་ཡི་སེང་གླེར་གྲགས་ཀྱང་གཡོན་ཅན་མིན།།ཆོས་ཀྱི་རྒྱལ་ལྷོར་བརྗོད་ཀྱང་མཐར་བྱེད་མིན།།ཐུབ་པ་ཡིན་ཡང་ཉི་ཚེའི
སངས་རྒྱས་མིན།།འགྲོ་བའི་སྒྲོན་མེར་བཤད་ཀྱང་བེ་མ་ཆོས་མིན།།ཉེར་ལྔ་པ་ཁྱད་པར་བརྗོད་པའི་རྒྱན་ལ་ལྔ་ལས།།ཡོན་ཏན་མ་ཚང་བའི་ཁྱད་པར་བརྗོད་པ།།ཐུབ།

དབང་ཕྱག་དར་ཁྲོད་བླང་ངུར་སྨྲིག་གོས།།སྲ་འཁྲེགས་འཐུག་པའི་ཆོས་དང་ལྡན་མིན་ཡང་།།བདུད་དམགས་བྱེ་བ་ཁྲོས་པའི་མཚོན་ཆར་གྱིས།།ཚུགས་པར་མ་གྱུར་ས་གསུམ
གཡུལ་ལས་རྒྱལ།།རིགས་མ་ཚང་བའི་ཁྱད་པར་བརྗོད་པ།།སྤྱི་བོ་སྐྱེས་འདི་དྲི་ཟ་གྲུལ་བུམ་ཀླུ།།སུམ་ཅུ་རྩ་གསུམ་རིགས་སུ་སྐྱེས་མིན་ཡང་།།བསོད་ནམས་དཔུང་པས་རྒྱལ
ཆེན་རིས་བཞིའི་ཚོགས།།བྲན་བྱས་དབང་པོས་གདན་གྱི་ཕྱེད་ཀྱང་བསྟབས།།བྱ་བ་མ་ཚང་པའི་ཁྱད་པར་བརྗོད་པ།།གང་སྐུའི་དགྱེས་འཛུམ་ཞལ་རས་མ་བསྟན་ཞིང་།།
སྙན་པའི་གསུང་གིས་རྣ་བར་བྲིད་མིན་ལ།།སྣ་ཚོགས་ཐབས་ཀྱིས་འགུགས་པར་མ་མཛད་ཀྱང་།།འགྲོ་སེམས་དབང་མེད་འཕྲོག་པ་ཀུན་མཁྱེན་རྗེ།།རྫས་མ་ཚང་བའི་ཁྱད་པར
བརྗོད་པ།།ཤིང་རྟ་གླང་པོ་རྟ་དང་རྐང་ཟང་གི།།དཔུང་བཅས་ཕྱོགས་འཛིན་སྡེ་རིས་ཡོད་མིན་ཡང་།།ལུང་རིགས་མཐུ་ཡིས་དཔལ་ལྡན་ཆོས་ཀྱི་གྲགས།།ཕྱོགས་ལས
རྣམ་པར་རྒྱལ་བའི་གྲགས་པ་སྙན།།རྒྱུ་མ་ཚང་བའི་ཁྱད་པར་བརྗོད་པ།།ཆེན་པོས་བཀུར་བའི་གོལ་ས་མི་ལྡན་ཞིང་།།ཟང་ཟིང་ནོར་བྲལ་བཙུན་འཁོར་མཉམ་པའང་མིན།།།

དེ་ལྟ་ན་ཡང་ལང་ལབ་མཐུ་སྟོབས་ཀྱིས།།རྭ་ཆེན་ལོ་ཙཱའི་དྲེགས་པ་གཞོམ་པར་བྱས།།ཉེར་དྲུག་པ་མཚུངས་སྦྱོར་གྱི་རྒྱན་ལ་གཉིས་ལས།།བསྟོད་པའི་མཚུངས
སྦྱོར།འངགས་ཡུལ་དཔལ་ལྡན་དཔའ་བོ་དགེ་བའི་དབང་།།ཟླ་དབང་ནག་མོའི་ཁོལ་པོ་དབྱུག་པ་ཅན།།ལྗོངས་འདིར་པོད་མཁས་ཉིད་ཀྱང་སྙན་ངག་མཁན།།ཞེས་པའི་སྒྲ་ནི་ཡུལ
གཞན་མེད་པར་འཛིན།།སྨད་པའི་མཚུངས་སྦྱོར།སྦྲུལ་ངན་གདུག་པས་བཟུང་བའི་ཤིང་གྲིབ་དང་།།དུག་ཅན་རྫིང་བུའི་ཆུ་དང་བསྟན་བཅོས་ངན།།སྡིག་པའི་བཤེས་གྲོགས་དག་ལ་བ་རྟེན་གྱུར
།།ཕུན་ཚོགས་དཔལ་ཀུན་འཕྲལ་དུ་ཉམས་པར་བྱེད།།ཉེར་བདུན་པ་འགལ་བ་ཅན་གྱི་རྒྱན་ལ་དྲུག་ལས།།གཞི་ཐ་དད་ཀྱི་བྱ་བ་འགལ་བ།།སྐལ་པ་ཅན་རྣམས་དལ་རྟེན་དོན་ཡོད་བྱས།།རྒྱ
མཚོར་དོན་གྲུབ་ཇི་བཞིན་འཆི་ཁར་སྤྲོ།།ཕལ་དག་དོན་མེད་འདིར་སྣང་བྱ་བས་བསླུས།།གཅེར་བུ་ལག་སྟོང་བྲང་ལག་འཐབ་མོ་འཆའ།།གཞི་གཅིག་ཡོན་ཏན་འགལ་བ།།ཀུན་མཁྱེན་ཆོས
འི་བཤད་སྒྲུབ་བྲིན་ལས་རྒྱུན།།ལྷུ་ན་གྲུབ་གླིང་དུ་འཕེལ་དེས་གཟུར་གནས་ཀྱི།།མཁས་མང་སྙིང་ལ་དགའ་བ་ཆེར་རྒྱས་ཀྱང་།།དཔལ་འཛིན་ཡིད་ཀྱི་སྤྲོ་བ་ཉམས་པར་གྱུར།།རྫས་འགལ་བ།

ཞི་ལས་མ་གཡོས་འབར་བ་ཁྲོ་བོའི་རྒྱལ།།སྙིང་རྗེ་ཆེན་པོས་བགེག་ལ་བརྡེག་ཚུལ་སྟོན།།གནག་པའི་ཞལ་ཅན་གྲགས་དཀར་སྲིད་གསུམ་ཁྱབ།།ལྷག་པའི་ལྷ་མཆོག་ཡ་མནྟ་ཀ་རྒྱལ།།རྫས་དང་བྱེད་ལས
འགལ་བ།།ཤེལ་ཕྱུག་ཡལ་འདབ་ལྡེམ་ལུས་ཟླ་བའི་བཞིན།།ཨུཏྤལ་འདྲེན་བྱེད་མཆུ་སྒྲོས་པདྨའི་འདབ།།ཆུ་ཤིང་བརླ་མཉན་འཕགས་མཚེ་སྦྱིན་མས།།བདུད་བཞིའི་འཇིགས་པ་བཅད་ཅིང་བསྲེག་མིན་ནམ།།
གཞི་གཅིག་པའི་བྱ་བ་འགལ་བ།།འཚོ་བ་ཆོས་སུ་སྨྲ་བའི་ཀླ་ཀློ་ཡིས།།རྗེས་བཟུང་གྲུབ་པའི་མཐའ་ལ་ཞུགས་མིན་ཡང་།།དེང་དུས་སྐྱེ་བོ་ཕལ་ཆེར་སྲོག་གཅོད་ལ།།འཛེམ་མིན་སྤྱོད་པ་མཉམ་པོར་ཞུགས་པའང
མཐོང་།།སྦྱར་བའི་འགལ་བ།།ཟླ་གཞོན་མཆོག་ལ་བརྟེན་པའི་པདྨ་དཀར།།རྒྱས་ཤིང་དྲི་མེ་ད་ཡིད་འོང་བ་སུང་ལྡན་ཡང་།།དཀར་མིན་མདངས་འཛིན་སྙན་པའི་དབྱངས་ཅན་གྲོགས།།ཉམས་བྱས་དཔྱོད་ལྡན་སུ།
ཞིག་ཡིན་རྟོན་འཆའ།།ཉེར་བརྒྱད་པ་སྐབས་མིན་གྱི་བསྟོད་པ།།གཡས་ནས་མཛེས་མས་འཁྱུད་ཀྱང་མི་ཆགས་ཤིང་།།གཡོན་ཕྱོགས་སྟ་རེས་བཅད་ཀྱང་ཁྲོ་མིན་པར།།ཉམས་དགའི་གནས་སུ་སོས་དྲལ
སྡོད་ཚུགས་པའི།།སེམས་མེད་ལྗོན་ཤིང་འདི་ཚོའི་སྐྱིད་པ་ལ།།ཉེར་དགུ་བཟོལ་བསྟོད་ཀྱི་རྒྱན་ལ་གསུམ་ལས།།མཐུ་ཕུན་སུམ་ཚོགས་པའི་ཟོལ་བསྟོད།།དགེ་སྦྱོང་རྟགས་ན་གནས་པ་བསོད་སྙོམས

མཁན།།ཆོས་ཀྱི་གྲགས་པའི་དཔལ་འདི་ཐོབ་པ་ལ།།བདག་ནི་འཇིགས་མེད་ཕྱོགས་ཀུན་ལས་རྒྱལ་ཞེས།།ཅི་སླད་སྐེམ་པ་མཛད་རིགས་ཨ་ཛི་ཏ།།ཡང་ན།ཡེ་ཤེས་སྐུ་ལ་ཐ་མལ་ཙནྡ
མེས།།བརྫི་བར་མི་ནུས་དེ་ལ་ཡ་མཚན་ཅི།།བྲལ་སྨིན་ཡོན་ཏན་རྟེན་གྱུར་མཚན་དཔེའི་གར།།འདེགས་བཟོད་པདྨའི་ཡུ་བ་ཨེ་མ་བརླིང་།།དཔའ་བ་ཕུན་སུམ་ཚོགས་པའི་ཟོལ་བ་སྟོད།།རིག་སྔགས་མཐུ་དང
ལུང་རིགས་ཚེ་དཔལ་གྱིས།།ཕས་རྒོལ་སྒྲ་ལྕེ་ཚལ་བར་གཏོར་མཛད་འདི།།བདག་པས་གཞན་གཅེས་གོམས་པའི་རྒྱལ་སྲས་ཀྱི།།མཛད་པའི་ཚུལ་ལ་ཅུང་ཟད་འོས་སམ་ཅི།།སྦྱར་བའི་ཟོལ་བསྟོད།།རྣམ་འདྲེན་
མཆོག་གིས་ཡོངས་བཟུང་གསང་བའི་མཛོད།།རྡོ་རྗེ་འཆང་དང་ཐུན་མོང་ཉིད་གྱུར་ན།།ཅི་ཡི་སླད་དུ་བློ་གྲོས་ཕ་མཐའ་ཡས།།སྙེམ་པ་མཆོག་གི་ཁྲི་ལ་འཛེགས་པར་གནང་།།སུམ་ཅུ་པ་ངེས་བསྟན་གྱི་རྒྱན་
ལ་གགཉིས་ལས།།མཆོག་ངེས་པསྟན།།རྒྱལ་ཀུན་མཁྱེན་པའི་རང་མ་དངས་ངག་དཔང་ལྷའི།།ཕྱག་ཟུང་རལ་གྲི་པུསྠིས་ལེགས་མཚན་པ།།འགྲོ་ཀུན་རྨོངས་པའི་འཆིང་པ་གཅོད་པ་དང་།།ཇི་སྙེད་ཤེས་བྱའི་ཆོས་རྣམས
སྟོན་པ་མཚོན།།ཡང་ན།།དྲི་བྲལ་ཡོངས་སུ་སྦྱང་བའི་མ་ཎི་ཀཿ།ལྷ་རྫས་རྒྱལ་མཚན་རྩེར་མཆོད་འདོད་སྟེར་བྱེད།།སྐྱོན་བྲལ་ཡོན་ཏན་ཀུན་རྫོགས་བཤེས་གཉེན་མཆོག།བསྙེན་ལས་དོན་གཉིས་འབྲས་འཐོབ

བསྟན་པའི་ཕྱིར།།མཆོག་མིན་ངེས་བསྟན།།མ་རུང་སྲམ་གྱིས་མཆོད་པའི་གད་མོ་ཡིས།།དཔྱོད་ལྡན་སྐྱེ་བོའི་སྙིང་ལ་དོགས་པ་བསྐྱེད།།འཁྱོགས་པོའི་བློ་ཅན་རང་བཟོའི་བསྟན་བཅོས་ཀྱིས།།རྒྱལ་བསྟན་དཀྲུགས།།།
པའི་རྣམ་ཐར་གསལ་བར་བྱེད།།ཡང་ན།།མིག་ཤེས་གཟུགས་ལ་ཆགས་པའི་བྱེ་སླེབ་རྣམས།།འབར་བའི་ཞུན་མར་ཀློང་དུ་མ་རུང་གྱུར།།གཡོན་མའི་སྒྱུ་ཡིས་བསླུས་གྱུར་བླ་གཟུགས་ཕལ།།འཕྲལ་དུ་ཉམ།།།
གྱུར་ཉེས་ཀུན་གསལ་བྱེད་ཕྱིར།།སོ་གཅིག་པ་ལྷན་ཅིག་བརྗོད་པའི་རྒྱན་ལ་གསུམ་ལས།།ཡོན་ཏན་ལྷན་ཅིག་བརྗོད་པ།།མདོ་སྔགས་སྟོན་བཟུང་གི་ལུང་བསྟན་དང་།།བསྟན་ལ་དགོངས་པའི་ཐུགས་བསྐྱེད་ལྷན
ཅིག་གསལ།།ཕུལ་བྱུང་འཆད་རྩོད་རྩོམ་པའི་ཕྱག་རྗེས་དང་།།ངོ་མཚར་གྲགས་པའི་ཕུང་པོ་ལྷན་ཅིག་དཀར།།བྱ་བ་ཐ་དད་ལྷན་ཅིག་བརྗོད་པ།།རབ་འབྱམས་རྩ་གསུམ་རྒྱལ་བས་རྗེས་གནང་དང་།།གཟུང་སྤོབས
བློ་གྲོས་འཕེལ་བ་ལྷན་ཅིག་བྱས།།སྐལ་བཟང་ལས་ཅན་སློབ་ཚོགས་འདུ་བ་དང་།།ཆབ་གཅིག་གསང་བ་མཛོད་ལྔའི་སྒོ་འབར་ཕྱེས།།བྱ་བ་ཐ་མི་དད་ལྷན་ཅིག་བརྗོད་པ།།བསིལ་ལྗོངས་བཤད་སྒྲུབ་བསྟན་པའི་མངའ་ཐང
དཔལ།།རྒྱལ་ཁམས་བདེ་སྐྱིད་དགེ་བཅུའི་སྣང་བ་ཆེ།།དོན་གཉིས་ལྷུན་གྲུབ་ངོ་མཚར་སྙན་པའི་དབྱངས།།གསུམ་པོ་འདི་ནི་ལྷན་ཅིག་འཕེལ་བར་གྱུར།།སོ་གཉིས་པ་ཡོངས་རྗེས་ཀྱི་རྒྱན།།སདྨ་ཨ་ཙརྱ་ལ་ལུང་རིགས

མཚོན།།སྟེར་བྱེད་དཔལ་ལྡན་ཆོས་ཀྱི་གྲགས་པ་ཡིས།།དེ་ཡི་གྲགས་དཀར་པུཎྜ་རི་ཀའི་ཕྲེང་།།ཡུན་རིང་དུས་སུ་འབད་པས་བསྒྲུབས་ཀུན་འཕྲོག།ཡང་ན།བདག་གཞན་དགེ་ཚོགས་དུས་གསུམ
བསགས་ཡོད་ཀུན།།ཕོངས་མེད་འགྲོ་བ་ཀུན་ལ་ཡོངས་བཏང་བས།།བགྲང་ཡས་བསྐལ་བར་རྙེད་དཀའི་རྣམ་གྲོལ་གྱི།།འབྲས་བུ་མཆོག་དེ་དེ་ཡི་དཔུང་པས་འཛིན།།སོ་གསུམ་པ་ཤིས་བརྗོད་ཀྱི་རྒྱན།།སྨྲ་བསམ
བརྗོད་འདས་ཤེས་རབ་ཕར་ཕྱིན་ཡུམ།།རྣམ་པ་མ་འགགས་ཡིད་བཞིན་འཁོར་ལོའི་གར།།དྲན་པས་ཚེ་དང་ཡེ་ཤེས་སྣང་བ་མཆོག།སྦྱིན་མཛད་ལྷག་པའི་ལྷ་ཡིས་དུས་ཀུན་སྲུངས།།ཡང་ན།།འཆི་མེད་སྲོག་གི་ཀ་བ
ཆོ་ལྷས་བརྟན།།ངག་ལ་ངག་གི་དཔལ་མོས་ཤིས་པ་སྒྲུབ།།ཡིད་ལ་ཡེ་ཤེས་སེམས་དཔའ་འཇམ་དཔལ་དབྱངས།།བཞུགས་ནས་སྨྲ་བའི་ཉི་མར་དེང་གྱུར་ཅིག།སོ་བཞི་པ་རབ་སྲེལ་གྱི་རྒྱན་ལ་གཉིས་ལས།།
་བཟླཔ་ཁྱ་སྒྲུབ་བྱེད་འབྲེལ་མཚུངས་ཀྱི་རབ་སྤེལ།།མ་བྲིས་མཚན་དཔེའི་རི་མོ་བརྒྱ་བཅུ་གཉིས།།རྣམ་བཀྲ་འཇམ་མགོན་གང་སྐུ་ཉིན་མོར་བྱེད།།དྲན་དང་ཆབ་ཅིག་ཀུན་རྨོངས་གཏན་བཅོམ་ཞིང་།།བློ་མཆོག་དཔྱིད།།
དཔལ་རྒྱས་ལ་དཀའ་བ་ཅི།།ཡང་ན།།ཤེལ་ཉུག་ཡལ་འདབ་ལྡེ་མ་འདྲའི་ཚད་སྲས་དང་།།ཡིད་མཁའི་མུན་སེལ་འཇམ་མགོན་ཟླ་བ་གཉིས།།ཕན་ཚུན་རྣམ་དཔྱོད་ལང་ཚོའི་སྟོབས་འགྲན་བཞིན།།འབྲལ་མེད་རྩེ་དགའི

དུས་སྟོན་འཕེལ་མཛོད་ཀྱི།།སྟོབས་མཚུངས་རབ་སྤེལ།།སྲིད་ན་དཀར་བའི་དངོས་ཀུན་གཅིག་བསྡུས་བཞིན།།མཚོ་བྱུང་འགྲོ་ལ་སིམ་སྟེར་རཱི་དྭགས་ཅན།།བློ་མཆོག་པད་ཚལ་བཞད་མཛད་ལྷག་པའི་ལྷ།།
སྙིང་དབུས་འབྲལ་མེད་དགེ་མཚན་འབར་གྱུར་ཅིག།འདི་ཡང་།།དབྱངས་ཅན་རྩེ་དགའི་རྒྱུད་མང་བསྒྲེངས་ཟིན་ལ།།ཚངས་ཆེན་རྣ་བརྒྱད་སྤྲུལ་ནས་མཉན་པ་བཞིན།།དཀར་ཕྱོགས་ལྷ་ཀླུ་དགའ་བའི་ཟློས་གར།།
དང་།།ཆབ་ཅིག་པན་བདེའི་ཆར་གྱིས་མཛེས་པར་མཛོད།།སོ་ལྔ་པ་དགོངས་པ་ཅན་གྱི་རྒྱན་ནི།།སྨན་ངག་མཁན་བསམ་དགོངས་པ་སྟེ།།སྙན་ངག་འགྲུབ་པར་གང་གནས་པ།།རབ་སྦྱོར་ཡུལ་གྱི་ཡོན་ཏན་
ཅཅན།དེ་ནི་དགོངས་པ་ཅན་ཞེས་བརྗོད།།ཅེས་གསུངས་པ་བཞིན།།སྙན་ངག་མཁན་པོས་བསམ་པ་སྟེ་དེ་འགྲུབ་བྱེད་ཀྱི་རྟོག་པ་དང་སྒྲོལ་བའི་ཁྱད་པར་ནི་དགོངས་པ།།དེ་ཉིད་སྙན་ངག་གི་ཐོག་མཐའ་བར
གསུམ་དུ་ཁྱབ་ཅིང་གནས་པ་ནི་རྒྱུའོ།།དེའི་ངོ་བོ་ནི་ཚིག་བཅད་ལྷག་སྤེལ་མའི་བདག་ཉིད་རྒྱན་གྱི་ཡུལ་ལ་ཡོད་པའི་ཡོན་ཏན་ནི་དགོངས་པ་ཅན་ཞེས་བྱ་སྟེ་ཞིབ་པར་མེ་ལོང་གི་གཞུང་ལས་རྟོགས་པར་བྱའོ།།།
ཡལ་འདབ་ལྔ་པའི་འཁྲི་ཤིང་གོག་པོའི་རྩེར།།ཙམ་པ་ཀ་ཡི་ལ་ཐོད་ཀྱིས་ཡོགས་ཀྱང་།།དུལ་བར་མ་གྱུར་ཡིད་སྐྱེས་གཞོན་ནུ་ཞིག།ལང་ཤོར་སོར་མོའི་ཟློས་གར་འདིར་བསྒྱུར་རོ།།མི་རྟག་མངོན།།

སྟོན་བརྡའ་ཐབས་སྟོང་མཐོང་ཡང་།།མི་སྐྱོ་དོན་མེད་བྱ་བའི་ཁུར་ལེན་པའི།།ཀྱེ་མ་བདག་སེམས་རྡོ་ཡི་གང་བུའམ།།མ་རུང་ལྕགས་ཀྱི་རང་བཞིན་ཉིད་གྱུར་ཏམ།།འོན་ཀྱང་མང་ཐོས
ཆོས་ཀྱི་སྤྱན་ལྡན་གང་།།དགྱེས་བསྐྱེད་སླད་དང་སྐྱབས་མཆོག་དྲུག་པ་ཡི།།དགྱེས་སྤྱན་བུང་བའི་འབབ་སྟེགས་འཆའ་རེ་བས།།ཚིག་སྦྱོར་མེ་ཏོག་གསར་པའི་ཕྲེང་འདི་སྤེལ།།ལེགས་བྱས་འདིས
ཀྱང་བདག་གཞན་འགྲོ་ཀུན་གྱི།།སྙིང་ལ་འཇམ་དཔལ་ཡབ་ཡུམ་རྗེས་ཆགས་པས།།བཅུ་ཕྲག་རིག་ལམ་ཇི་སྙེད་ཤེས་བྱའི་དོན།།ལེགས་རྟོགས་རྣམ་མཁྱེན་གོ་འཕང་མྱུར་ཐོབ་སྨོན།།སྟན
ངག་དོན་རྒྱན་སོ་ལྔའི་དཔེར་བརྗོད་ཁོལ་ཕྱུང་ཡིད་སྐྱེས་གཞོན་ནུའི་ཟློས་གར་ཞེས་བྱ་བ།།མང་ཐོས་ཆོས་ཀྱི་སྤྱན་ལྡན་མཁན་རིག་འཛིན་འོད་ཟེར་གྱི་བཞེད་སྐོང་དང་།།སྐྱབས་རྗེ་རབ་འབྱམས་དྲུག་པའི
གཟིགས་དཔེར་རློམ་ནས་ཤཱཀྱའི་དགེ་སློང་དབྱངས་ཅན་དགྱེས་པའི་སྡེས་བྲིས་པ་དགེ།